**Proces - verbal**

**al ședinței extraordinare a Consiliului Județean Vrancea**

**convocată de îndată în 27 noiembrie 2024**

În data de 27 noiembrie 2024, la sediul Consiliului Județean Vrancea din Focșani, str. Cuza Vodă nr. 56, a avut loc ședința extraordinară a Consiliului Județean Vrancea convocată prin Dispoziția nr.532 din 26 noiembrie 2024.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Nicușor Halici, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 30de consilieri județeni din 31 de consilieri județeni în funcție. Absent a fost domnul consilier județean Toader Constantin.

**Președintele Consiliului Județean Vrancea, domnul Nicușor Halici,** a menționat ca au fost îndeplinite toate procedurile impuse de Codul Administrativ, proiectul înscris pe ordinea de zi fiind însoțit de raportul compartimentului de resort și de avizul comisiei de specialitate care au fost transmise prin poșta electronică.

Totodată a precizat că a convocat de îndată ședința extraordinara întrucât Unitatea Administrativ Teritorială Județul Vrancea intenționează să depună spre finanțare proiectul “Spitalul Judeţean de Urgenţă Focşani – judeţul Vrancea” proiect care implica aprobarea Acordului de parteneriat.

Președintele consiliului județean a precizat că proiectul de hotărâre înscris pe ordinea de zi a parcurs procedura completă, iar până la acest moment nu a fost depus niciun amendament la secretarul general al județului. Totodată, a reamintit consilierilor județeni că au obligația să nu participe la adoptarea proiectului de hotărâre în care ar putea fi în conflict de interese.

**Președintele Consiliului Județean Vrancea, domnul Nicușor Halici,** a prezentat proiectul de hotărâre înscris pe ordinea de zi a ședinței:

1. ,,Aprobarea Acordului de Parteneriat pentru implementarea proiectului “Spitalul Judeţean de urgenţă Focşani – judeţul Vrancea”,

**Fiind supusă votului, ordinea de zi a ședinței a fost aprobată în unanimitate.**

**S-a trecut la dezbaterea proiectului de hotărâre înscris pe ordinea de zi:**

**La punctul 1** proiectul privind „Aprobarea Acordului de Parteneriat pentru implementarea proiectului “Spitalul Judeţean de urgenţă Focşani – judeţul Vrancea”.

**Fiind supus votului, proiectul de hotărâre a fost adoptat în unanimitate.** (31 voturi ”*pentru*”)

Epuizându-se dezbaterea punctului înscris pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea convocată în 27 noiembrie 2024.

**Președintele**

**Consiliului Județean Vrancea**

**Nicușor HALICI**

**Secretar general al județului**

**Raluca Dan**